Budapest Főváros VIII. kerület Helyi Választási Bizottság a 186/2014. (IX.09.) sz. határozatával 7 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság Budapest Főváros VIII. kerület kompenzációs listáinak sorrendjét kisorsolta és a sorsolás eredményét az alábbiak szerint állapítja meg.**

|  |  |
| --- | --- |
| Sorrend | Jelölő szervezet |
| 1. | Lehet Más a Politika |
| 2. | Jobbik Magyarországért Mozgalom |
| 3. | Együtt – a Korszakváltók Pártja és a Párbeszéd Magyarországért Párt |
| 4. | Szociáldemokraták Magyar Polgári Pártja |
| 5. | FIDESZ-Magyar Polgári Szövetség és a Kereszténydemokrata Néppárt |
| 6. | Magyar Szocialista Párt –Demokratikus Koalíció -Magyar Liberális Párt |

Budapest Főváros VIII. kerület Helyi Választási Bizottságnak a választási eljárásról szóló 2013. évi XXXVI. törvény (a továbbiakban: Ve.) 160. §-a alapján meghozott a listák sorrendjének sorsolásáról szóló határozata ellen nincs helye önálló jogorvoslatnak. A sorsolás törvényessége elleni jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható.

**I.**

**Indokolás**

A Ve. 160. § (2) bekezdése szerint a választási bizottság a bejelentett listák – annak a listának a kivételével, amelynek nyilvántartásba vételét jogerősen elutasították – sorrendjének sorsolását a listák bejelentésére rendelkezésre álló határnapon, 16 óra után végzi el.

A helyi önkormányzati képviselők és polgármesterek 2014. október 12. napjára kitűzött választása eljárási határidőinek és határnapjainak megállapításáról szóló 2/2014. (VII. 24.) IM rendelet (a továbbiakban: KIM rendelet) 30. § (2) szerint a helyi választási bizottság és a területi választási bizottság a bejelentett listák – annak a listának a kivételével, amelynek nyilvántartásba vételét jogerősen elutasították – sorrendjének sorsolását 2014. szeptember 9-én, 16.00 óra után végzi el. [Ve. 160. § (2) bekezdés].

**II.**

A HVB hatásköre és határozata a választási eljárásról szóló 2013. évi XXXVI. törvény (a továbbiakban: Ve.) 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, 132. §-ában, a 160. § (2) bekezdésében, 304. § c) pontjában, 307/I. § (1)-(2) bekezdésében, a 2/2014. (VII. 24.) IM 30. § (2) bekezdésében, a 2010. évi L. törvény 15. § (4) c.) pontjában foglaltakon, a jogorvoslati lehetőségről szóló tájékoztatás pedig a Ve. 10. § (3) bekezdés, 239. §-okon alapul.

Kisebbségi vélemény: -

 Dr. Galambos Károly

 a Helyi Választási Bizottság

 elnöke